**MŰVÉSZETI INSTRUKTOR MA**

**ZÁRÓVIZSGA TÉTELSOR**

A TÖRZSANYAG TÉTELEI:

1. Hatékony kommunikáció. A meggyőzés fogalma, folyamata, tényezői. A meggyőző beszéd műfajai (pitch), felépítése.
2. A média szerepe a művészeti életben. Kampánykommunikáció. A kommunikációs kampány jellemzői, a kampánytervezés modellje, elemei.
3. Határozza meg, mit jelent a performativitás! Továbbá válaszolja meg azt a kérdést, miért vált kiemelt jelentőségűvé, hogy minél több performatív esemény és gyakorlat szervezze az életünket.
4. Ismertesse a medialitás alapproblémáit, térjen ki a nyelv mint médium gondolatára, a kettős artikuláció elvére, a tökéletes médium problémájára!
5. A magyar művelődés 1948 után (természeti környezet, építészet, művelődés, vallás)
6. A kultúra szó etimológiája és nyelvi eredete Raymond Williams A kultúra szociológiája című műve alapján (colonus, colonia, kultusz, kultúra stb.)
7. Művészetpszichológia (a művészetpszichológia tárgya, a művészettel nevelés alapjai)
8. Ismertesse, mit jelent a hermeneutika fogalma és elmélete (főként Hans-Georg Gadamer *A szép aktualitása* című műve alapján), majd mutassa be, hogy miként működik ez a kortárs művészeti tapasztalatban!
9. **A projekt fogalma, célja. A jó projekt ismérvei. Probléma-és cél elemzés (problémafa, célfa). Indikátorok és mérföldkövek a projektben. Logikai keretmátrix. Projekt finanszírozás**
10. Mik azok a jogi személyek és melyek az általános jellemzőik?

A SPECIALIZÁCIÓK TÉTELEI:

1. **Kiállításszervező és képzőművészeti instruktor specializáció**
2. Ismertesse a kortárs művészet fogalmi problémáit, említsen és elemezzen néhány példát!
3. Ismertesse az utánzás klasszikus meghatározásait (Platón, Arisztotelész), majd határozza meg, hogy miként különíthető el ezektől a reprezentáció fogalma! Válasszon ki egy 20. századi műalkotást, és annak elemzésén keresztül mutassa be a reprezentáció elméletét!
4. Foglalja össze, hogyan néz ki és hogyan működik ma a magyar képzőművészeti intézményrendszer, továbbá, hogy milyen nemzetközi intézményi hálózatba kapcsolódik!
5. Sorolja fel a képzőművészeti esemény típusait (legalább négyet), és ismertesse, hogy ezeket milyen módon kell megvalósítani!
6. Ismertesse a "kurátori" (curatorial) fogalmát, kialakulását, változásait; említsen modellteremtő kurátorokat!

1. **Mozgóképművészeti instruktor specializáció**

11) Ismertesse a mozgóképalkotás klasszikus és kortárs lehetőségeit a különböző műfaji területeken, különös tekintettel a hagyományos és korszerű technológiák innovatív kapcsolódási lehetőségeire! Utaljon példákra saját alkotói gyakorlatából!

12) Fejtse ki a mozgóképtervezés, -alkotás lépéseit ötlettől a megvalósításig alkotói apesktusból egy választott műfaji területen belül tervezett mű – akár saját konkrét munka – alapján az alkotás folyamatának ismeretetésével!

13) Ismertesse egy filmes rendezvény – filmfesztivál, mozgóképes bemutatót is magába foglaló fesztivál, kiállítás, filmklub.., stb., – tervezési szempontjait, a tervezés-szervezés foyamatát, a főbb munkafázisokat, a lebonyolítás sajátosságait, lépéseit! A filmes rendezvény lehet konkrét esemény, program, amelynek megvalósításában a vizsgázónak része volt.

14) Ismertesse a mozgóképes vagy mozgóképes elemeket is tartalmazó művészeti rendezvények típusait, fajtáit, az egyes rendezvények közös és egyedi jellemzőit hazai és nemzetközi vonatkozásban, példákkal, lehetőség szerint saját tapasztalatra hivatkozva. A bemutatáshoz és kifejtéshez ajánlott különböző léptékű, karakterű rendezvények összehasonlító elemzésének módszerét alkalmazni.

15) Milyen mozgóképterjesztési lehetőségeket ismer, milyen platformokon, milyen módszerekkel lehetséges a film- és mozgóképművészet értékeit közvetíteni? A lehetőségek számbavétele után válasszon egy területet, és elemezze a terület – pl. filmszemle, szakmai sajtóorgánum (nyomtatott vagy online), filmklub, stb. sajátosságait, a terület speciális mozgóképterjesztői céljait, feladatait!

1. **Koncertszervező és zeneművészeti instruktor**
2. Ismertesse a muzikológia (zenetudomány) néhány, önállósult résztudományát! [például: zeneesztétika, zeneszociológia, népzenetudomány, történeti zenetudomány, zeneelmélet, organológia, interpretációkutatás, kísérleti zenetudomány, „new musicology”]
3. Jellemezzen olyan interdiszciplináris (tudományközi) területeket, ahol megjelenhet a muzikológia (zenetudomány); példák említésével érzékeltesse a zenetudományi ismeretek jelenlétét a középiskolai tantárgyközi kapcsolatokban. [például: zenekultúra és történettudomány; zeneelmélet és matematika; népzenetudomány/zeneszociológia és kulturális antropológia; organológia (hangszertudomány) és fizika]
4. Hogyan jelenik meg a művészeti befogadás, mint cél a koncertpedagógia elméletében, és miként jelenhet meg annak gyakorlatában?
5. Kottaolvasás és hangszerjáték a 21. században. Miként válhat a zene az általános műveltség részéve a 21. században is?
6. Mutasson be egy 20. századi zenés színpadi művet a különböző művészeti ágak kapcsolatainak tükrében, például zene és (1) tánc, zene és (2) dráma/színház, zene és (3) vizualitás, zene és (4) mozgókép/filmadaptáció. Javasolt művek: Igor Stravinsky: Petruska, A tavaszi áldozat, Oedipus király; Bartók Béla: A kékszakállú herceg vára, A csodálatos mandarin, A fából faragott királyfi.

**(Összesen: 15 tétel – az utolsó 5 tétel specializációnként más és más)**